Ouémé (elv)

Ouémé, også skrevet Weme, er Benins lengste elv, som strekker seg igjennom omtrent hele landet på langs. Den oppstår i Atakorafjellene, renner ut i Guineabukten og er omtrent 500 km lang. På vei ut mot havet flyter den først sammen med elven Okpara, deretter et stykke senere med elven Zou, og så før den når kysten, deler den seg igjen i to. Disse elvene flyter ut i havet i nærheten av henholdsvis Cotonou og Porto-Novo. Naturen rundt er preget av regnskog.

Eksterne lenker
Britannica: Ouémé River

Elver i Benin